Mihailovsk (Sverdlovskan agj)

Mihailovsk (, ) om Venäman lidn da lidnankund Sverdlovskan agjan suvipäivlaskmas, sen Alasergin rajonas.

 Istorii 
Eländpunktan aluz om pandud vl 1805 kuti Mihailovskii Tegim-žilo () lehtezraudtegimenno (radaškanzi vl 1808), nimitihe tegimen pidajan moskvalaižen Mihail Gubin-torgovanan nimen mödhe. Vspäi 1860 kirjutuzbumagan fabrik radoi koumes virstas žilospäi (ei ole rados vspäi 2004). Tegim oli pästnu lehtezraudad 1940-nzihe vozihesai, sid' alüminii vajehti raudad. Vn 1961 9. päiväl vilukud Mihailovsk sai lidnan statusad.

Mihailovsk šingotase alüminijasižen fol'gan i teraz-alüminijan ühthesuladusiden pästandalMihailovskan «Tonal»-tegimen sait (zavodtonal.ru). , räzintehnižiden tegesiden da segoitusiden tegimel, asfal'tbetonan edheotandal, sömtegimištol (maidtegim, leibtegim).

 Geografijan andmused 
Lidn sijadase rajonan suvipolen suvipäivlaskmas, Uf-jogen oiktal randal tobjimalaz (jogen tarh nimitase Šaram, , Kamanjogen hurapol'ne bassein), edel Keskmäižen Uralan päivlaskmašt pautet, 250 m ü.m.t. keskmäižel korktusel. Mihailovskan uit-vezivaradim (ühesa nellikkilometrad) om saudud Ufan oiktoil Kub- i Serg-ližajogil (ven. Куба i Серга́) žilon alusenpanendaspäi. Kümnekilometrine raudtesarak radab vaiše jüguiden täht, se tuleb lidnha penes Mihailovskii Tegim-raudtežilospäi «Alasergid — Näzepetrovsk»-raudtekeskustal.

Matkad Čeläbinskan agjan röunhasai om seičeme kilometrad suvhe orhal, Jekaterinburghasai om 101 km pohjoižpäivnouzmha orhal vai 129 km avtotedme. Lähembaine lidn om Alasergid-rajonkeskuz kaks'kümne viž kilometrad pohjoižhe-pohjoižpäivnouzmha orhal, raudtel vai avtol.

 Tobmuz 
Kaik seičeme žilod da nell' küläd mülüdas lidnankundha Mihailovskan ližaks. Lidnankundan pind — 490,5 km².

Lidnankundan tobmuden pämez' om sen Administracijan pämez'. Municipaližen ühtnikan Duman ezimez' om Andrei Baida vn 2017 redukuspäi. Duman edeline ezimez' om Salavat Gubaev, radoi vn 2017 redukuhusai.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 9 852 ristitud, lidnankundan — 15 330 ristitud, vn 2021 lidnan — 9 756 ristitud. Kaik 9 088 ristitud elihe lidnas i 13 981 ristitud kaikes lidnankundas vl 2017. Kaikiš suremb lidnan ristitišt oli 11..12 tuhad eläjid vll 1970−2001 (12 955 eläjad vl 1979).

Rahvahad (ozutadud rahvahudenke vl 2010): venälaižed — 86,5 %, totarlaižed — 11,9 %, toižed rahvahad — 1,6 %.

Ortodoksižen hristanuskondan kaks' pühäpertidMihailovskan pühäpertid sobory.ru-saital.  oma saudud lidnas: Sündun Voznesen'jan päjumalanpert' (19. voz'sadan lop, om udessündutadud vspäi 1994) i Mikoi-arhangelan jumalanpert' kaumžomal (letihe vl 2003). Islaman loičendpert' radab.

 Openduz 
Lapsiden opendusen aluzkundad oma nell' nomeruidud päivkodid (nomer 15, 17, 19, 63), koume keskškolad (nomer 1, 2, 4), specialine (korrekcine) škol-internat, lapsiden sädamižen Raduga-keskuz («Jumalanbembel'»), čomamahtoiden škol (ende muzikškol).

Sergin äiprofil'žen tehnikuman (Üläsergid-žilo) filialTedod Mihailovskan filialas Sergin äiprofil'žen tehnikuman vs-texnikum.ru-saital.  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Municipaližen ühtnikan (lidnankundan) Administracijan sait (mihmo.ru). 
 Lidnan Duman sait (дума-михайловск.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Sverdlovskan agjan lidnad
Kategorii:Alasergin rajon